








MESTNA OBČINA LJUBLJANA

[bookmark: _Hlk176335198]Mestna občina Ljubljana, Mestni trg 1, Ljubljana, na podlagi 50. člena Zakona o stvarnem premoženju države in samoupravnih lokalnih skupnosti (ZSPDSLS-1, Uradni list RS, št. 11/18, 79/18 in 78/23 – ZORR in 13. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) ter Načrta razpolaganja z nepremičnim premoženjem Mestne občine Ljubljana za leto 2026 objavlja


JAVNO DRAŽBO
za prodajo nepremičnine 
Mestne občine Ljubljana


1. NAZIV IN SEDEŽ PRODAJALCA IN ORGANIZATORJA JAVNE DRAŽBE

Mestna občina Ljubljana, Mestni trg 1, Ljubljana, matična številka: 5874025000, ID št. za DDV: SI67593321

2. PREDMET JAVNE DRAŽBE IN IZKLICNA CENA


2.1. Predmet javne dražbe je nepozidano stavbno zemljišče:
– parc. št. 1471/13, v skupni izmeri 151 m², k. o. 1771 Zadobrova.
V Odloku o občinskem prostorskem načrtu Mestne občine Ljubljana – izvedbeni del (Uradni list RS, št. 78/10, 10/11 – DPN, 22/11 – popr., 43/11 – ZKZ-C, 53/12 – obv. razl., 9/13, 23/13 – popr., 72/13 – DPN, 71/14 – popr., 92/14 – DPN, 17/15 – DPN, 50/15 – DPN, 88/15 – DPN, 95/15, 38/16 – avtentična razlaga, 63/16, 12/17 – popr., 12/18 – DPN, 42/18, 78/19 – DPN, 59/22, 75/23 – odl. US in 1244/2026) je predmetno zemljišče opredeljeno v enoti urejanja prostora (EUP): PO-972, z namembnostjo POg – površine za mirujoči promet. 
Izklicna cena: 30.200,00 EUR
(z besedo: trideset tisoč dvesto eurov in 00/100)
Navedena izklicna cena ne vključuje 22 % davka, ki ga plača kupec.

[bookmark: _Hlk241129544][bookmark: _Hlk241134025]2.2. Predmet javne dražbe sta pozidani* stavbni zemljišči:
– parc. št. 2260/238 in parc. št. 2280/62, obe k. o. 1735 Stožice, v skupni izmeri 187 m².
V Odloku o občinskem prostorskem načrtu Mestne občine Ljubljana – izvedbeni del (Uradni list RS, št. 78/10, 10/11 – DPN, 22/11 – popr., 43/11 – ZKZ-C, 53/12 – obv. razl., 9/13, 23/13 – popr., 72/13 – DPN, 71/14 – popr., 92/14 – DPN, 17/15 – DPN, 50/15 – DPN, 88/15 – DPN, 95/15, 38/16 – avtentična razlaga, 63/16, 12/17 – popr., 12/18 – DPN, 42/18, 78/19 – DPN, 59/22, 75/23 – odl. US in 1244/2026) sta zemljišči opredeljeni v enoti urejanja prostora (EUP) BE-615, z namembnostjo SSse – splošne eno- in dvostanovanjske površine.
*  V naravi zemljišči predstavljata površino pod in  ob hiši  po GURS  stavba št. 3838. Zemljišči sta zasedeni z uporabnikom. Predmet prodaje je izključno zemljišče.
Na zemljišču s parcelno št. 2260/238 je vknjižena neprava stvarna služnost v korist Elektro Ljubljana, d.d..
Izklicna cena: 32.912,00 EUR
(z besedo: dvaitrideset tisoč devetsto dvanajst evrov in 00/100)
Navedena izklicna cena ne vključuje 2 % davka, ki ga plača kupec.

2.3. Predmet javne dražbe je pozidano* stavbno zemljišče:
–parc. št. 2280/61, k. o. 1735 Stožice, v izmeri 290 m².
V Odloku o občinskem prostorskem načrtu Mestne občine Ljubljana – izvedbeni del (Uradni list RS, št. 78/10, 10/11 – DPN, 22/11 – popr., 43/11 – ZKZ-C, 53/12 – obv. razl., 9/13, 23/13 – popr., 72/13 – DPN, 71/14 – popr., 92/14 – DPN, 17/15 – DPN, 50/15 – DPN, 88/15 – DPN, 95/15, 38/16 – avtentična razlaga, 63/16, 12/17 – popr., 12/18 – DPN, 42/18, 78/19 – DPN, 59/22, 75/23 – odl. US in 1244/2026) je zemljišče  opredeljeno v enoti urejanja prostora (EUP) BE-615, z namembnostjo SSse – splošne eno- in dvostanovanjske površine.
*  V naravi zemljišče predstavlja površino pod in  ob hiši  po GURS  stavba št. 3462. Zemljišče je zasedeno z uporabnikom. Predmet prodaje je izključno zemljišče.
Na zemljišču s parcelno št. 2280/61 je vknjižena neprava stvarna služnost v korist Telemach Slovenija d.o.o. in zaznamba nedovoljene gradnje Inšpektorata RS.
Izklicna cena: 51.040,00 EUR
(z besedo: enainpetdeset tisoč štirideset evrov in 00/100)
Navedena izklicna cena ne vključuje 2 % davka, ki ga plača kupec.

2.4. Predmet javne dražbe je pozidano* stavbno zemljišče :

- parc. št. 832/86 v skupni izmeri 281 m², k. o. 1722 Trnovsko predmestje

V Odloku o občinskem prostorskem načrtu Mestne občine Ljubljana – izvedbeni del (Uradni list RS, št. 78/10, 10/11 – DPN, 22/11 – popr., 43/11 – ZKZ-C, 53/12 – obv. razl., 9/13, 23/13 – popr., 72/13 – DPN, 71/14 – popr., 92/14 – DPN, 17/15 – DPN, 50/15 – DPN, 88/15 – DPN, 95/15, 38/16 – avtentična razlaga, 63/16, 12/17 – popr., 12/18 – DPN, 42/18, 78/19 – DPN, 59/22, 75/23 – odl. US in 1244/2026) je predmetno zemljišče opredeljeno  v enoti urejanja prostora (EUP) TR-496, z namembnostjo SSse – splošne eno- in dvostanovanjske površine.

*Zemljišče je že zasedeno z uporabnikom in ni v uporabi prodajalca. Predmet prodaje je izključno zemljišče, z namenom ureditve pravnega stanja z dejanskim.

Na zemljišču sta vknjiženi nepravi stvarni služnosti v korist podjetja Telekom Slovenije, d.d. in Telemach Slovenija d.o.o.


Izklicna cena: 49.456,00 EUR 
(z besedo: devetinštirideset tisoč štiristo šestinpetdeset eurov in 00/100)
Navedena izklicna cena ne vključuje 2 % davka, ki ga plača kupec.
3. NAJNIŽJI ZNESEK VIŠANJA
Najnižji znesek višanja kupnine za predmete javne dražbe pod točkami 2.1., 2.2., 2.3. in 2.4. je 1.000,00 EUR.
4. POGOJI PRODAJE

4.1. Prodajne pogodbe bodo sklenjene v obliki notarskega zapisa pri pogodbah, ki presegajo znesek 50.000,00 EUR, oziroma pri zneskih pod 50.000,00 EUR v obliki kupoprodajne pogodbe.
4.2. V skladu s 6. in 7. odstavkom 50. člena Zakona o stvarnem premoženju države in samoupravnih lokalnih skupnosti (ZSPDSLS-1, Uradni list RS, št. 11/18, 79/18 in 78/23 – ZORR) na javni dražbi kot dražitelji ne morejo sodelovati cenilec in člani komisije ter z njimi povezane osebe. Najugodnejši dražitelj bo moral pred sklenitvijo prodajne pogodbe podati pisno izjavo, da ni povezana oseba v skladu s 7. odstavkom 50. člena Zakona o stvarnem premoženju države in samoupravnih lokalnih skupnosti.
4.3. Nepremičnine bodo prodane dražitelju, ki bo ponudil najvišjo ceno.
4.4. V primeru obstoja predkupne pravice na nepremičninah, ki so predmet javne dražbe, lahko predkupni upravičenec uveljavlja predkupno pravico na javni dražbi ali v 30 dneh po prejemu obvestila o uspešno izvedeni javni dražbi.
4.5. V roku 15 dni od dneva javne dražbe oziroma po poteku roka za uveljavitev predkupne pravice bo z najugodnejšim dražiteljem sklenjena pogodba. Prodajalec lahko rok za sklenitev pogodbe podaljša za 15 dni ali pa zadrži varščino. Če dražitelj v tem roku ne bo podpisal pogodbe, se šteje, da je od nakupa odstopil, in ima Mestna občina Ljubljana pravico zadržati vplačano varščino.
4.6. Plačilo celotne kupnine v roku 8 dni po sklenitvi prodajne pogodbe je bistvena sestavina pogodbe.
4.7. V skladu z 2. odstavkom 48. člena Zakona o stvarnem premoženju države in samoupravnih lokalnih skupnosti (ZSPDSLS-1) bo zemljiškoknjižno dovolilo za vpis lastninske pravice na nepremičninah v zemljiško knjigo kupcu izročeno po prejemu celotne kupnine.
4.8. Kupec bo poleg ponujene kupnine dolžan plačati še pripadajoči davek, vse stroške notarja ter stroške vknjižbe lastninske pravice na svoje ime in v svojo korist v zemljiški knjigi pristojnega sodišča.

5. NAČIN IN ROK PLAČILA KUPNINE
Kupnino bo kupec poravnal na podračun enotnega zakladniškega računa Mestne občine Ljubljana, odprtega pri Banki Slovenije, IBAN SI56 0126 1010 0000 114, v 8 (osmih) dneh od dneva sklenitve prodajne pogodbe oziroma izstavitve računa, v enkratnem znesku.


6. KRAJ IN ČAS JAVNE DRAŽBE
[bookmark: _Hlk241134076]Javna dražba se bo vršila dne 15. 10 2026 na sedežu Mestne občine Ljubljana, Mestni trg 1, Ljubljana, v KLUBU 15, z začetkom:
– ob 11.00 za zemljišči pod točko 2.1. v k. o. 1771 Zadobrova; 
– ob 11.20 za zemljišče pod točko 2.2. v k. o. 1735 Stožice;
– ob 11.40 za zemljišče pod točko 2.3. v k. o.  1735 Stožice;
– ob 12.00 za zemljišče pod točko 2.4. v k. o. 1722 Trnovsko predmestje 
Kandidati se bodo morali 15 minut pred začetkom posamezne javne dražbe izkazati z dokazili iz 7. točke te objave.

7. POGOJI ZA UDELEŽBO NA JAVNI DRAŽBI
7.1. Na javni dražbi lahko sodeluje domača ali tuja pravna ali fizična oseba, ki lahko v skladu s pravnim redom Republike Slovenije postane lastnik nepremičnine, kar preveri vsak dražitelj zase, ter se pravočasno in pravilno prijavi tako, da:
– plača varščino in predloži dokazilo o njenem plačilu;
– predloži pooblastilo, ki se mora nanašati na predmet javne dražbe, pri čemer mora biti podpis pooblastitelja overjen pri notarju, če se v imenu ponudnika javne dražbe udeleži pooblaščenec;
– predloži izpisek iz sodnega registra oziroma AJPES-a (samo za pravne osebe in samostojne podjetnike), ki ne sme biti starejši od treh mesecev;
– predloži izvirnik osebnega dokumenta (potni list ali osebna izkaznica), če se prijavi fizična oseba, samostojni podjetnik ter zastopniki in pooblaščenci pravnih oseb;
– predloži davčno številko (samo za fizične osebe).
7.2. Organizator javne dražbe bo potrdil vse pravilne in pravočasne prijave.
7.3. Javna dražba se bo opravila v slovenskem jeziku.

8. VARŠČINA
8.1. Dražitelji in morebitni predkupni upravičenci morajo vplačati varščino najkasneje v petek, 9. 10. 2026, tako da je plačilo vidno do 24.00, in sicer v znesku 10 % izklicne cene, na podračun enotnega zakladniškega računa Mestne občine Ljubljana, odprtega pri Banki Slovenije:
– številka: SI56 0126 1010 0000 114, sklic na številko: 00 007-432000, z navedbo »plačilo varščine parc. št. …, k. o. …« (navedite parcelno številko in katastrsko občino).
Plačana varščina se najugodnejšemu dražitelju vračuna v kupnino, ostalim dražiteljem, ki niso uspeli na javni dražbi, pa se varščina vrne brez obresti v roku 30 dni po zaključku javne dražbe.
8.2. Če dražitelj ne sklene pogodbe ali ne plača kupnine, prodajalec obdrži varščino.
8.3. Če oseba, ki je vplačala varščino, iz neupravičenih razlogov ne bo pristopila na javno dražbo oziroma kljub udeležbi na javni dražbi ne bo pripravljena kupiti predmeta javne dražbe, prodajalec obdrži varščino.

9. DODATNE INFORMACIJE
Dodatne podrobnejše informacije o pogojih javne dražbe in podatke o predmetnih nepremičninah dobijo interesenti na Mestni občini Ljubljana, Mestna uprava, Oddelek za ravnanje z nepremičninami, in sicer:
– pod točko 2.1. je kontaktna oseba Lidija Lovše, tel. št. 01/306 10 85, e-pošta: lidija.lovse@ljubljana.si
– pod točkami 2.2. in 2.3. je kontaktna oseba Marjeta Writzl, tel. št. 01/306 32 11, e-pošta: matjeta.writzl@ljubljana.si. 
- pod točko 2.4. je kontaktna oseba , tel. št. 01/306 10 24, e-pošta: dario.babic@ljubljana.si

10. DRUGI POGOJI IN PRAVILA JAVNE DRAŽBE
10.1. Nepremičnina je naprodaj po načelu »videno – kupljeno«.
10.2. V primeru naknadne ugotovitve, da je na prodajani nepremičnini vgrajena gospodarska javna infrastruktura, prodajalec pridrži pravico stvarne služnosti za že zgrajeno gospodarsko javno infrastrukturo za čas obratovanja te infrastrukture. Kupcu v tem primeru nadomestilo ne pripada.
10.3. Na javni dražbi uspe dražitelj, ki ponudi najvišjo ceno.
10.4. Javna dražba za nepremičnino je končana, ko voditelj dražbe trikrat neuspešno ponovi isto najvišjo ponudbo.
10.5. Ugovore proti dražbenemu postopku je mogoče podati, dokler ni končan zapisnik o poteku dražbe.
10.6. Javno dražbo bo izvedla Komisija za pridobivanje, razpolaganje in upravljanje s stvarnim premoženjem Mestne občine Ljubljana v skladu z Uredbo o stvarnem premoženju države in samoupravnih lokalnih skupnosti (Uradni list RS, št. 31/18).
10.7. Prodajalec lahko začeti postopek prodaje delno ali v celoti ustavi kadar koli do sklenitve pravnega posla brez obrazložitve in brez odškodninske odgovornosti, dolžan pa je vrniti vplačano varščino brez obresti.
Besedilo javne dražbe je objavljeno na spletni strani Mestne občine Ljubljana www.ljubljana.si.

